Diari Oficial de la Generalitat Valenciana


Sumari del DOGV 8823, del 29-05-2020 (2020/3687)

RESOLUCIÓ de 20 de maig de 2020, del director general d'Agricultura, Ramaderia i Pesca, per la qual es convoquen, per a l'exercici 2020, les ajudes compensatòries pels costos de prevenció i erradicació de salmonel·losi en avicultura, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8823

Data del DOGV
:   29-05-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/3687


Data del document
:   20-05-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 20 de maig de 2020, del director general d'Agricultura, Ramaderia i Pesca, per la qual es convoquen, per a l'exercici 2020, les ajudes compensatòries pels costos de prevenció i erradicació de salmonel·losi en avicultura, en l'àmbit de la Comunitat Valenciana. [2020/3687]  
En data 15 d'abril de 2020 es va publicar en el Diari Oficial de la Generalitat Valenciana número 8789 l'Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'estableixen les bases reguladores de les ajudes compensatòries pels costos de prevenció i erradicació de salmonel·losi en avicultura a la Comunitat Valenciana.  
L'objecte d'aquesta resolució és convocar la concessió de les subvencions destinades als costos de prevenció i erradicació de salmonel·losi d'importància per a la salut pública, tal com es defineixen en la normativa estatal i comunitària, en l'àmbit de la Comunitat Valenciana.  
  
El procediment de concessió de les subvencions econòmiques es tramitarà en règim de concurrència competitiva d'acord amb els criteris de preferència fixats en l'ordre esmentada.  
Prenent com a base això, als efectes d'inici del procediment de tramitació i del consegüent termini de presentació de sol·licituds a les ajudes mencionades més amunt, resolc:  
  
Primer. Objecte  
Convocar per a l'exercici 2020, les ajudes compensatòries pels costos de prevenció i erradicació de salmonel·losi en avicultura, les bases reguladores de les quals estan contingudes en l'Ordre 8/2020, de 8 d'abril, de la Conselleria d'Agricultura, Desenvolupament Rural, Emergència Climàtica i Transició Ecològica (DOGV núm. 8789, de 15/04/2020).  
  
Segon. Import global màxim  
1. D'acord amb la Llei de pressupostos de la Generalitat per a l'exercici 2020, la dotació pressupostària, a càrrec de l'aplicació pressupostària 04.17.76.7027, línia S3081000, capítol IV del programa 714.80, de desenvolupament i millora de la ramaderia, de manera diferenciada per a cada un dels grups de despeses subvencionables repartits de la manera següent:  
a) Grup A - Autocontrols i mesures biosanitàries: 200.000,00 €.  
b) Grup B - Compra i administració de vacunes contra la salmonel·la: 200.000,00 €.  
2. El percentatge de transvasament entre els imports màxims globals establits per a cada un dels grups de despeses subvencionables serà com a màxim un 30 % de la dotació pressupostària assignada al dit grup.  
  
Tercer. Beneficiaris  
1. Podran sol·licitar les subvencions objecte de regulació de l'Ordre 8/2020, de 8 d'abril, les associacions o entitats que desenvolupen la seua activitat en el sector avícola de la Comunitat Valenciana, i que presten serveis de controls sanitaris i mesures de prevenció contra la salmonel·losi, així com sacrifici i destrucció d'animals afectats a les explotacions ramaderes de la Comunitat Valenciana que tinguen la condició de pimes agràries, segons el que s'estableix en la base segona de l'ordre esmentada.  
2. En tot cas, els beneficiaris finals de les ajudes previstes en aquesta ordre, d'acord amb el paràgraf anterior, hauran de ser xicotetes i mitjanes explotacions ramaderes avícoles amb les exclusions que recull l'article 1 del Reglament (UE) núm. 702/2014.  
  
Quart. Termini de presentació  
1. El termini de presentació de les sol·licituds per a l'exercici 2020 serà de vint dies hàbils a comptar de l'endemà de la publicació de l'extracte de la convocatòria en el Diari Oficial de la Generalitat Valenciana.  
No obstant això, aquest termini queda suspés en virtut del que s'estableix en la disposició addicional tercera del 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19.  
No obstant això, les sol·licituds i els documents que es remeten electrònicament durant el període de suspensió dels termes i terminis, establit en la disposició addicional tercera del Reial decret 463/2020, de 14 de març, es tramitaran efectivament en el moment en el qual es reprenga el còmput dels terminis de conformitat amb el que s'ha previst en aquesta disposició, excepte que s'haja alçat la suspensió en el procediment de què es tracte. Es considerarà a tots els efectes com a data de registre d'entrada el primer dia hàbil després de l'alçament de la suspensió.  
2. Atés que les persones sol·licitants són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds i la documentació que les acompanya, telemàticament, a través de la seu electrònica de la Generalitat, en el següent URL: http://www.gva.es/es/proc3268. Per a poder accedir a aquest sistema telemàtic, la persona sol·licitant haurà de disposar de signatura electrònica avançada, amb el certificat reconegut d'entitat (persones jurídiques).   
Les esmenes o les aportacions documentals posteriors a la presentació de la sol·licitud hauran de realitzar-se a través del mateix URL: http://www.gva.es/es/proc3268.  
3. No seran admeses a tràmit les sol·licituds que es presenten fora del termini establit en la convocatòria, i se'n resoldrà la inadmissió, que haurà de ser notificada a les persones interessades en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
  
Cinqué. Termini de justificació  
El desenvolupament del pla de serveis i actuacions previstes serà justificat davant l'Administració fins al 15 d'octubre del 2020, tal com estableix l'article 8 de l'Ordre 8/2020, de 15 d'abril.  
  
Sisé. Sobre transparència i protecció de dades de caràcter personal  
1. Les associacions o entitats beneficiàries han de complir el que s'estableix en l'article 3 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, respecte a l'obligatorietat de donar l'adequada publicitat al caràcter públic del finançament de les actuacions objecte de subvenció, d'acord amb el que s'estableix en els punts 2 i 3 de l'article 3 de la Llei 2/2015, així com l'article 18 de la Llei 38/2003, de 26 de novembre, general de subvencions.  
2. La sol·licitud de les ajudes comporta el tractament de dades de caràcter personal en el marc del que s'ha disposat en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals.  
3. La informació relativa al tractament de les dades de caràcter personal està disponible en el Registre d'Activitats de Tractament, publicat en la pàgina web de la conselleria competent en matèria d'agricultura. En concret, la informació bàsica del tractament és la següent:  
  
Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
Identitat del responsable del tractament: persona titular de la sotssecretaria de la conselleria amb competències en matèria d'agricultura.  
Finalitat del tractament: gestionar les ajudes en matèria agrària, agroalimentària i desenvolupament rural.  
Exercici de dret: pot exercir el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica de conformitat amb el que es preveu en l'enllaç següent: http://www.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, qualsevol persona interessada tindrà dret a presentar una reclamació davant l'Agència Espanyola de Protecció de Dades si considera que el tractament de dades personals que l'afecten infringeix la normativa en matèria de protecció de dades.  
4. Quan al llarg del procediment administratiu s'hagen d'aportar dades de caràcter personal de terceres persones, la persona sol·licitant haurà de complir l'obligació d'informar-les de la comunicació de les esmentades dades a la conselleria, així com del tractament de les dades per part d'aquesta.  
  
Seté. Recursos  
Contra aquesta resolució de convocatòria, que esgota la via administrativa, podrà interposar-se potestativament un recurs de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes comptat des de l'endemà de la publicació, de conformitat amb el que s'ha disposat en els articles 123 i 124 de la Llei 39/2015, d'1 d'octubre, del procediment administratiu comú, de les administracions públiques, i 46.1 de la Llei reguladora de la jurisdicció contenciosa administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
Huité. Entrada en vigor  
La present resolució entrarà en vigor l'endemà de la publicació del seu extracte en el Diari Oficial de la Generalitat Valenciana.  
  
  
València, 20 de maig de 2020.- La consellera d'Agricultura, Desenvolupament Rural, Emergència Climàtica i Transició Ecològica, p. d. (Ordre 8/2020, de 8 d'abril, DOGV núm. 8789, 15.04.2020), el director general d'Agricultura, Ramaderia i Pesca: Rogelio Llanes Ribas.